|  |  |
| --- | --- |
|  | **REPUBLIKA HRVATSKA**  **BJELOVARSKO-BILOGORSKA ŽUPANIJA**  **GRAD ČAZMA**  **GRADSKO VIJEĆE** |

KLASA:

URBROJ:

Čazma, \_\_\_\_\_ 2025.

Na temelju članka 7. Zakona o naseljima (NN 39/22) i članka 34. Statuta Grada Čazme (Službeni vjesnik 13/21), Gradsko vijeće Grada Čazme na \_\_. sjednici održanoj \_\_\_ 2025. godine donijelo je

**ODLUKU**

**o imenovanju ulica na području grada Čazme**

**Članak 1.**

Ovom Odlukom mijenjaju se postojeći nazivi i imenuju se nove ulice na području grada Čazme i to u naseljima Čazma, Bosiljevo, Općevac, Palančani, Sovari, Suhaja, Grabovnica, Bojana, Vučani, Gornji Draganec, Novo Selo, Vagovina i Andigola.

**Članak 2.**

U naselju Čazma, k.o. Čazma, u ulici Svetog Andrije dodaju se odvojci koji se sada nazivaju:

* **'' Ulica sv. Andrije – I. odvojak''**, na k.č.br. 3006/1 i 3006/2, za objekte na k.br. od 28 do 30J,
* **''Ulica sv. Andrije – II. odvojak''**, na k.č.br. 2995/1 i 2995/2, za objekte na k.br. od 19 do 19D i 21A,
* **''Ulica sv. Andrije – III. odvojak''**, na k.č.br. 2996/1 i 2996/2, za objekte na k.br. od 39A do 39C, 41, 43, 45,47, 49, 93 i 95,
* **''Ulica sv. Andrije – IV. odvojak''**, na k.č.br. 2849 i 2853/3, za objekte na k.br. od 57 do 57E,
* **''Ulica sv. Andrije – V. odvojak''**, na k.č.br. 3013/1, za objekte na k.br. 62A i 62B.

**Članak 3.**

U naselju Čazma, k.o. Čazma, na k.č.br. 3025-DIO i 1583/1, od križanja s ulicom Trg Čazmanskog kaptola do naselja Gornji Draganec, dosadašnja ulica Novačića Milana mijenja naziv i sada se naziva **''Ulica Milana Novačića''**.

**Članak 4.**

U naselju Čazma, k.o. Čazma, na k.č.br. 1705/2 od križanja s Milana Novačića do kraja ulice imenuje se ulica **''Vustje''**.

**Članak 5.**

U naselju Čazma, k.o. Čazma, na k.č.br. 1669 od križanja s Milana Novačića do kraja ulice (do sada sastavni dio ulice Milana Novačića) imenuje se ulica **''Kešerovac''**, za objekte na k.br. od 88A do 88D.

**Članak 6.**

U naselju Čazma, k.o. Čazma, na k.č.br. 1541/1 od križanja s Milana Novačića do kraja ulice (do sada sastavni dio ulice Milana Novačića) imenuje se ulica **''Bedenik''**, za objekte na k.br. od 141A do 141C

**Članak 7.**

U naselju Bosiljevo, k.o. Bosiljevo, na k.č.br. 709 od križanja s ulicom Bosiljevo do kraja ulice (do sada sastavni dio ulice Bosiljevo) imenuje se ulica **''Lug''**.

**Članak 8.**

U naselju Bosiljevo, k.o. Bosiljevo, na k.č.br. 418 od križanja s ulicom Bosiljevo do kraja ulice (do sada sastavni dio ulice Bosiljevo) imenuje se ulica **''Jelajgradska ulica''**.

**Članak 9.**

U naselju Bosiljevo, k.o. Bosiljevo, na k.č.br. 17/1 od križanja s ulicom Bosiljevo do mosta na rijeci Glogovnici (do sada sastavni dio ulice Bosiljevo) imenuje se ulica **''Gumnička ulica''**.

**Članak 10.**

U naselju Bosiljevo, k.o. Bosiljevo, od križanja s ulicom Bosiljevo (do sada sastavni dio ulice Bosiljevo) imenuje se ulice koje se od sada nazivaju:

* **''Bosiljevo brdo''**, na k.č.br. 712,
* **''Bosiljevo brdo – I. odvojak''**, na k.č.br. 321 i 329,
* **''Bosiljevo brdo – II. odvojak''**, na k.č.br. 350,
* **''Bosiljevo brdo – III. odvojak''**, na k.č.br. 523, 492 i 537,
* **''Bosiljevo brdo – IV. odvojak''**, na k.č.br. 388/2 i 389,
* **''Bosiljevo brdo – V. odvojak''**, na k.č.br. 462,
* **''Bosiljevo brdo – VI. odvojak''**, na k.č.br. 557, 567, 571 i 593,

**Članak 11.**

U naselju Općevac, k.o. Dapci, na k.č.br. 2058 i 2007 od križanja s ulicom Općevac do kraja ulice (do sada sastavni dio ulice Općevac) imenuje se ulica **''Matatinka''**.

**Članak 12.**

U naselju Palančani, k.o. Dapci, na k.č.br. 1875, 1639, 1737, 1788 i 1808, od križanja s ulicom Palančani (do sada sastavni dio ulice Palančani) imenuje se ulica **''Buturiš''**.

**Članak 13.**

U naselju Sovari, k.o. Dapci, na k.č.br. 871 i 1285/5, od križanja s ulicom Sovari do kraja ulice (do sada sastavni dio ulice Sovari) imenuje se ulica **''Sovarsko brdo''**.

**Članak 14.**

U naselju Suhaja, k.o. Pobjenik, na k.č.br. 1694, od križanja s ulicom Suhaja do kraja ulice (do sada sastavni dio ulice Suhaja) imenuje se ulica **''Suhajica''**.

**Članak 15.**

U naselju Suhaja, k.o. Pobjenik, na k.č.br. 1690, (do sada sastavni dio ulice Suhaja) imenuje se ulica **''Vinogradarska''**.

**Članak 16.**

U naselju Grabovnica, k.o. Bojana, na k.č.br. 2175/1, 2172/1, 1350/5, 2204/1, 1392/4 i 2174, od križanja s ulicom Ante Starčevića, do sada ulica Grabovnica, mijenja se u **''Ulica sv. Vida''**.

**Članak 17.**

U naselju Vučani, k.o. Bojana, u ulici Vučani, dodaju se odvojci koji se sada nazivaju:

* **''Vučani – I. odvojak''**, na k.č.br. 2201, za objekte na k.br. od 19 do 21,
* **''Vučani – II. odvojak''**, na k.č.br. 1851/3, za objekte na k.br. 26 i 27,
* **''Vučani – III. odvojak''**, na k.č.br. 2199, za objekte na k.br. 31, 33 do 36 i od 38 do 42,
* **'' Vučani – IV. odvojak''**, na k.č.br. 2188, za objekte na k.br. od 50, 52 i 54 do 58,
* **'' Vučani – V. odvojak''**, na k.č.br. 2186, za objekte na k.br. 60, 62 i 65 do 69.

**Članak 18.**

U naselju Novo Selo, k.o. Miklouš, na k.č.br. 1533/1, od granice naselja Novo Selo (k.br. 79 do 98), dosadašnja ulica Gornji Miklouš mijenja se u **''Novoselska ulica''**.

**Članak 19.**

U naselju Bojana, k.o. Bojana, na k.č.br. 2125-DIO, 2132, 2133, od križanja s ulicom Bojana prema crkvi (do sada sastavni dio ulice Bojana) imenuje se ulica **''Bojana-Brdo''**.

**Članak 20.**

U naselju Gornji Draganec, k.o. Draganec, na k.č.br. 1554, od križanja s ulicom Gornji Draganec do granice naselja Donji Draganec (do sada sastavni dio ulice Gornji Draganec) imenuje se ulica **''Vinogradska ulica''**.

**Članak 21.**

U naselju Vagovina, k.o. Vagovina, na k.č.br. 723/2, 724/4, 1469 i 1445/1-DIO, od križanja s ulicom Vagovina do granice naselja (do sada sastavni dio ulice Vagovina) imenuje se ulica **''Stara Vagovina''**.

**Članak 22.**

U naselju Andigola, k.o. Miklouš, na k.č.br. 1857/1, 1857/2 i 1857/3, imenuje se ulica **''Kopčić- Brdo''**.

**Članak 23.**

Državna Geodetska uprava, Područni ured za katastar Bjelovar, Ispostava Čazma izvršiti će u svojoj evidenciji upis naziva ulica iz članka 2. do 22. ove Odluke.

**Članak 24.**

Ploča s nazivom ulice postaviti će se sukladno Pravilniku o načinu označavanja imena naselja, ulica i trgova te načinu obilježavanja zgrada kućnim brojevima (NN 117/22).

**Članak 25.**

Troškove za provođenje ove odluke osobama koje imaju prebivalište ili boravište odnosno sjedište na području na koje se odnose izmjene, osigurati će se u proračunu Grada Čazme.

**Članak 26.**

Zadužuje se Upravni odjel za komunalno gospodarstvo, uređenje prostora i zaštitu okoliša Grada Čazme za provođenje ove odluke.

**Članak 27.**

Ova odluka stupa na snagu osmog dana od dana objave u Službenom vjesniku.

Predsjednik gradskog vijeća

Igor Grčić